ESCARGO HAJÓJA SZÍNHÁZI NEVELÉSI SZÖVETKEZET
Szól a kakas már
Mi történik, ha a színpadon nem színészeket, hanem hozzátok hasonló diákokat láttok?
Az Escargo Hajója SzNSz a 2026/27-es évadban középiskolai osztályok és diákközösségek jelentkezését várja Szól a kakas már című előadására.
A produkció különlegessége, hogy diákok játszanak diákoknak. Hasonló életkorú fiatalok állnak a színpadon, akik ugyanazokat a kérdéseket, bizonytalanságokat és lehetőségeket keresik, mint a nézőtéren ülők.
Az előadásban ezért nincs valódi távolság játszó és néző között. A hagyományos színházi helyzetet lebontva a közönség nem pusztán szemlélője az eseményeknek: gondolkodhat, reagálhat, dönthet, és akár hatással is lehet arra, hogyan alakul a történet.
A Szól a kakas már közös élményre, párbeszédre és gondolkodásra hívja a diákokat. Arra keresi a választ, hogy mit jelent egy közösséghez tartozni, hogyan hozunk döntéseket, milyen felelősségünk van egymásért, és milyen jövőt képzelünk el magunknak és egymásnak.
Az Escargo Hajója SzNSz küldetésének tekinti, hogy a felnövekvő generációk színházi befogadói eszköztárát szélesítse. Hiszünk abban, hogy a színház nem egy távoli világ, amelyben mások történeteit nézzük, hanem élő, közös élmény, amelyben nekünk is van helyünk és szerepünk.
Most a ti osztályotokat várjuk!
A 2026/27-es tanévben lehetőséget kínálunk középiskolai osztályok és diákközösségek számára egy díjmentes előadás megtekintésére.
